Source: https://beta.e-justice.europa.eu/354/HU/small_claims?IRELAND&init=true&member=1
Timestamp: 2019-10-18 10:37:10+00:00

Document:
A kis értékű követelések európai eljárásában történő ítélethozatalra a kerületi bíróság rendelkezik hatáskörrel. Az eljárást kezdeményező kérelmet az illetékes kerületi bíróság hivatalvezetőjéhez kell benyújtani. A kerületi bíróságok címei és kapcsolatfelvételi adatai a következő internetes oldalon érhetőek el:
A kommunikáció általános eszközei a postai út és az e-mail.
Az illetékes bíróság személyzete a formanyomtatványok kitöltéséhez gyakorlati segítséget biztosít, továbbá általános tájékoztatást nyújthat a feleknek a kis értékű követelések európai eljárásának alkalmazási köréről, valamint arról, hogy Írországban mely bíróságok és törvényszékek rendelkeznek hatáskörrel.
E kérdésekről a bíróság eljárási szabályzata rendelkezik, amely előírja, hogy:
„E szabályzat bármely más rendelkezését nem érintve, amennyiben a Bírósági Szolgálat e célnak megfelelő tárgyi feltételeket határozott meg, és ezt a bíróság vagy a hivatalvezető elrendelte, a kis értékű követelések európai eljárása során megküldendő, szállítandó, átadandó, vagy kézbesítendő bármely irat kézbesítése akkor érvényes, ha azt elektronikus üzenet formájában továbbítják a felperes vagy alperes elektronikus levelezési címére (a felperes vagy alperes által megküldött bármely fejléccel ellátott papíron, vagy egyéb iraton azonosított e-mail-cím alapján, vagy bármelyikük által bármilyen információ megküldésére használt e-mail-cím alapján), vagy a hivatalvezető elektronikus levelezési címére (a bírósági szolgálat által működtetett bármely honlapon azonosított e-mail-cím alapján), feltéve, hogy amennyiben a feladó nincs meggyőződve arról, hogy a szándékolt címzett megkapta az elektronikus információt (az e-mail kézbesítési státuszáról érkezett bármely üzenet miatt), vagy amennyiben a továbbítást követő hét napon belül nem kapott választ, az elektronikus információ továbbítását meg nem történtnek kell tekinteni és a releváns iratokat, ahogy erről a kézbesítésről egyébként ez a határozat rendelkezik, az ezt az időszakot követő nyolc napon belül kell kézbesíteni.” (53B határozat, 3. szabály)
„A keresetlevél és alátámasztó dokumentumok megküldhetőek térítvényes ajánlott postai küldemény formájában vagy, amennyiben érvényes a 3. szabály, elektronikus formában.” (53B határozat, 4. szabály)
„Ha a kérelem nem tartozik a kis értékű követelések európai eljárásának alkalmazási körébe, a hivatalvezetőnek értesítenie kell a felperest, amennyiben lehetséges a felperes keresetlevelének a hivatalvezetőhöz történő benyújtásával megegyező módszerrel (ha ez nem lehetséges, térítvényes ajánlott postai küldemény formájában)…” (53B határozat, 6. szabály)
„A hivatalvezető a felperesnek térítvényes postai levélben megküldi az alperes válaszának másolatait (kivéve – adott esetben – ha a 3. szabály ezt másként írja elő), az uniós rendelet 5. cikkének (4) bekezdésében előírt határidőn belül. … A hivatalvezető (adott esetben) a felperesnek térítvényes postai levélben küld meg bármely viszonkeresetet és alátámasztó okiratot (kivéve – adott esetben – ha a 3. szabály ezt másként írja elő) az uniós rendelet 5. cikkének (6) bekezdésében előírt határidőn belül.” (53B határozat, 8. szabály)
„Az uniós rendeletben felsorolt bármilyen célból a hivatalvezető által az egyik félnek küldendő bármely európai kis értékű követelésre vonatkozó bejelentést vagy értesítést az adott félnek a hivatalvezetővel való kommunikációja során használt eszközzel kell eljuttatni (vagy az adott fél részére megadott címre vagy elérhetőségre) és…” (53B határozat, 18. szabály)
A kis értékű követelések európai eljárásának eljárási illetéke 25 EUR, a kis értékű követelésekre vonatkozó hazai eljárás során benyújtott kérelemre alkalmazott díjszabás. A viszontkereset szintén 25 EUR. A fenti a) pontban ismertetettek szerint a kis értékű követelések európai eljárása iránti kérelmet az illetékes kerületi bíróság hivatalvezetőhez kell benyújtani, aki tájékoztatja a felperest a fenti összeg megfizetésének módjáról. Az elérhetőségi adatok megegyeznek a fenti a) pontban szereplőkkel.
A 4. cikk (4) bekezdése szerint az elutasítással szembeni fellebbezéstől eltérő fellebbezést a megfelelő körzeti bírósághoz (Circuit Court) lehet benyújtani, az ítélet meghozatalától számított 14 napon belül. A körzeti bíróságok címei és kapcsolatfelvételi adatai a következő internetes oldalon érhetők el:
A vonatkozó eljárási szabályok előírják a következőket:
„(1) Az alperes, aki ellen a kis értékű európai követelés elbírálása során mulasztási ítéletet hoztak, ennek a határozatnak megfelelően, az ítéletet meghozó bíróság területén hatáskörrel rendelkező bírósághoz beadvány benyújtásával kérheti, az uniós rendelet 18. cikkének (1) bekezdésében említett okokból, az ítélet hatályon kívül helyezését és/vagy megváltoztatását
(2) A beadványt a felperesnek vagy – ha van –, a felperes ügyvédjének kell kézbesíteni, a mulasztási ítéletnek az alperes tudomására jutásától számított tíz teljes napon belül
(3) A beadvány kézbesítése nem függeszti fel az eljárást
(4) A bíróság a beadvány tényleges kézbesítését elegendőnek nyilváníthatja
(5) A beadványnak egyértelműen és röviden tartalmaznia kell az uniós rendelet 18. cikkének (1) bekezdésében megjelölt okokat, melyekre a kérelmező fél hivatkozik
(6) Az uniós rendelet 18. cikkének (1) bekezdésében foglalt rendelkezések alapján a bíróság a beadvány tárgyalása során helyt adhat a kérelemnek, vagy elutasíthatja azt
(7) Amennyiben a bíróság elutasítja a felülvizsgálatot azzal az indokkal, hogy az uniós rendelet 18. cikkének (1) bekezdésében felsorolt okok egyike sem áll fenn, az ítélet jogerős marad
(8) Amennyiben a bíróság úgy határoz, hogy a felülvizsgálat az uniós rendelet 18 cikkének (1) bekezdésében felsorolt okok valamelyike alapján indokolt, a kis értékű követelések európai eljárásában hozott ítéletet hatályon kívül kell helyezni és semmissé kell nyilvánítani.”
Az angol és az ír.
A hitelezőnek végrehajtásra irányuló kérelmet kell benyújtania az illetékes körzeti bíróságon keresztül a nyilvántartásáért felelős megyei tisztviselőnél/járási bírónál (County Registrar/Sheriff). A megfelelő körzeti bíróságok illetékesek a végrehajtás megtagadására, felfüggesztésére vagy korlátozására irányuló kérelmek elbírálására.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság